Noordwes-premier mik vir myne – praag.co.za — 20 jaar jonk!
Hy sê om dit te bewerkstellig gaan 'n konsepwet in die provinsiale wetgewer ter tafel gelê word wat regeringsdepartemente en instansies, asook privaat maatskappye gaan dwing om sowat 70 persent van hulle begrote aankope in kleiner dorpe in Noordwes te bestee.
Mahumapelo sê veral groot mynhuise in die provinsie – met 'n totale besteding van R61 miljard oor die afgelope drie jaar – gaan nie gespaar bly nie. Hy sê slegs R48,6 miljard hiervan is in die provinsie bestee.
Mahumapelo sê hy is nou in gesprek met die Minister van Mineralebronne, Mosebenzi Zwane, oor hoe om mynhuise te dwing om meer geld in die provinsie te bestee.
"Die myne gaan ons nie los. Ons gaan klein myners help terwyl ons groter mynhuise gaan dwing om meer in die provinsie te belê. Ek praat met die minister sodat ons na maniere kan kyk om hulle by te kom. Ons kan selfs oorweeg om nie groot mynhuise se lisensies te hernu nie."
Skrywer praagGepubliseer op 2 Maart 2017 2 Maart 2017 Kategorieë Nuus, Suider-AfrikaSleutelwoord belastings, besteding, Mynbou, myne, mynhuise, Noordwes